નવાઝુદ્દીનને ‘કહાની’ના સીબીઆઇના ઇન્સ્પેક્ટર ખાનના રોલે સારીએવી ઓળખ અપાવી છે. આ વિશે પોતાનો અનુભવ જણાવતાં નવાઝુદ્દીન કહે છે, ‘હાલમાં હું જ્યારે અમદાવાદ ઍરપોર્ટ પર પહોંચ્યો ત્યારે કેટલાક લોકો મારી તરફ તાકી રહ્યા હતા અને પછી મને સવાલ કર્યો હતો કે શું તમે ઇન્સ્પેક્ટર ખાન છો? હું સમજી શકું છું કે તેમને મને ઓળખવામાં થોડી તકલીફ પડી, પણ મારે માટે તો તેઓ મને ઓળખી શક્યા એ જ મહત્વનું છે. મેં ૧૯૯૯માં આમિર ખાનની ‘સરફરોશ’માં પણ નાનકડો રોલ કર્યો હતો, પણ ‘કહાની’એ મને મારી સાચી ઓળખ અપાવી.’